Гісторык, архівіст, этнограф Галамбёўскі Лукаш нарадзіўся ў вёсцы Пагост на Піншчыне 13 кастрычніка 1773 г. Ён скончыў манаскую школу, потым працаваў бібліятэкарам у вядомага гісторыка Т. Чацкага. Лукаш Іосіфавіч удзельнічаў у паўстанні пад кіраўніцтвам Т. Касцюшкі. У адным з баёў быў кантужаны. Пасля пераезду ў Пулавы Л. Галамбёўскі займаўся перакладам, наладзіў сувязі з замежнымі архівамі, пачаў навуковую дзейнасць.